Lapsus band

**Lapsus Band**

**Lapsus Band je bosanskohercegovački pop-folk sastav osnovan u Kalesiji kod Tuzle.** **Osnivač grupe je gitarista Mahir Osmanović. Grupa je prepoznatljiva kao jedan od najpopularnijih regionalnih bendova koji je popularnost stekao modernim zvukom i inovativnim pristupom obradama pjesama (coverima) na digitalnim platformama.**

## Historija 
**Historija i počeci**

**Iako se zvanično vezuju za period oko 2013. godine, korijeni benda sežu i nešto ranije. U samom početku sastav je nastupao kao rock bend pod drugim imenom. Prekretnica se događa promjenom imena u Lapsus Band, kada se grupi kao vokal pridružuje Eldar Pilavdžić.** 

**Bend se vremenom stilski preusmjerava ka pop-folk žanru. Širu popularnost, kako kod publike tako i kod kolega sa estrade, stekli su objavljivanjem autentičnih obrada popularnih pjesama na društvenim mrežama i YouTube platformi. Fokus na digitalnu promociju omogućio im je da postanu jedan od najtraženijih bendova nove generacije.**

**Prva zvanična postava (Lapsus Band):**

**• Mahir Osmanović – Gitarista (Osnivač)**

**• Mumin Korajac – Bubnjar**

**• Muamer Bošnjaković – Klavijaturista**

**• Emir Aličković – Vokal**

### Ovaj sastav je obilježio najznačajniji period uspona benda na regionalnoj sceni, nakon dolaska Emira Aličkovića 2015. godine i objavljivanja velikih hitova poput "Hendikepiran". 
## Karijera 
**Uspon i regionalni uspjeh (2015. – 2024.)**

**Godine 2015. Eldar Pilavdžić napušta bend, a kao zamjena dolazi mladi pjevač Emir Aličković, prethodno učesnik takmičenja "Zvijezda možeš biti ti". Promjena vokala donijela je veliku razliku u boji glasa, što je u početku podijelilo publiku naviknutu na Eldara, ali su se vremenom navikli uz pažljiv odabir pjesama koje su odgovarale Emirovom senzibilitetu.**

### Iste godine snimaju prvu autorsku pjesmu pod nazivom "Kada voliš", čiji je autor Amil Lojo iz Sarajeva. Rastuća popularnost donosi brojne ponude menadžera i produkcijskih kuća iz Beograda, te 2016. godine bend potpisuje ugovor sa beogradskim menadžmentom. Ključni trenutak u karijeri bila je saradnja sa autorom Banetom Opačićem, koji im nudi pjesmu "Hendikepiran". Pjesma ubrzo postaje ogroman regionalni hit, a nakon nje uslijedio je niz uspješnih singlova poput "Budalo", "Lažo" i "Santa Leda", koji su Lapsus Band pozicionirali u sam vrh estrade. 
**Novo poglavlje (2024. – danas)**

**Nakon dugogodišnje saradnje, Lapsus Band 2024. godine prekida saradnju sa Emirom Aličkovićem. Na mjesto novog vokala dolazi mladi pjevač Armin Bašić. Bend nastavlja sa intenzivnim radom i objavljuje nove singlove kojima potvrđuje svoj kontinuitet na sceni. Među najnovijim pjesmama izdvajaju se:**

**• "Još čekam da se javiš"**

**• "Duša moja zna"**

**• "Čekaj damo"**

**• "Supermen"**

## Muzičke nagrade i nominacije 
* Lapsus band je 2017. godine osvojio prestižnu nagradu Oskar popularnosti za najperspektivniji bend za 2017. godinu. Manifestacija je održana u Banjoj Luci.
* U sklopu MAC-a su 2019. godine bili nominovani u kategoriji za najbolju modernu i tradicionalnu folk numeru za pjesmu Foliraš.

## Diskografija 
### Singlovi 
* Kada voliš – (2016) 
* Hendikepiran – (2016)
* Lomi, lomi – (2016)
* Mahir Osmanović – gitara (2013 - sada)
* Mumin Korajac – bubnjevi (2013 - sada)
* Muamer Bošnjaković – klavijature (2013 - sada)
* Temin Buza – klavijature (2015 - sada)

### Bivši članovi 
* Eldar Pilavdžić – vokal (2015 - 2016)

## Reference 
Kategorija:Bosanskohercegovačke muzičke grupe
Kategorija:Muzičke grupe iz Kalesije
Kategorija:Muzičke grupe osnovane 2013.